
Παρά το κλίµα δυσαρέσκειας που προκαλεί ο κρατικός αυταρχισµός και τις µεγάλες 
διαμαρτυρίες που έχει κινητοποιήσει, η κυβέρνηση δεν δείχνει να πτοείται και εντείνει 
την επίθεσή της στο δικαίωµα της ελεύθερης έκφρασης. 


Απώτερη επιδίωξή της ο απόλυτος έλεγχος στον χώρο της Παιδείας, για αυτό και 
συνεχίζει την προσπάθεια φίµωσης και χαλιναγώγησης των εκπαιδευτικών στη 
δηµόσια εκπαίδευση. Στο στόχαστρο βρίσκεται ξανά ο εικαστικός-εκπαιδευτικός. 
Γιώργος Γαβριήλ που µε τα έργα του στηλίτευσε την απανθρωπιά, τη διαφθορά, τα 
σκάνδαλα και την υποκρισία της εκκλησιαστικής και πολιτικής ελίτ. 


Αφού το Υπουργείο Παιδείας, Πολιτισμού, Αθλητισμού και Νεολαίας απέτυχε να στήσει 
υπόθεση µε τη γελοία πειθαρχική έρευνα εναντίον του περί προσβολής θεσμών, 
προσπαθεί τώρα να σκαρώσει νέο κατηγορητήριο που βασίζεται στο κατά πόσο ο, 
Γιώργος Γαβριήλ καλλιεργεί το «εθνικό φρόνημα» των μαθητών του. Ο κατά φαντασίαν. 
διανοούμενος υπουργός Προδρόμου και το βαθύ κράτος που υπηρετεί η κυβέρνηση 
του ΔΗΣΥ προσπαθούν να επιβάλλουν µια νέα «ιερή εξέταση» η οποία να βασίζεται στο 
χουντικό ελληνοχριστιανικό ιδεολόγηµα. 


Βγήκε λοιπόν και πάλι σεργιάνι το χαφιεδότσουρµο, αναζητώντας τεκμήρια που 
αποδεικνύουν τη λειψή εθνικοφροσύνη του Γ. Γαβριήλ και τη ζημιά που αυτή 
προκάλεσε στους/στις µαθητές/τριες. 

Κυβερνώντες και κρατούντες υιοθετούν πλήρως δικτατορικές πρακτικές «δήλωσης, 
φρονήµατος» διαγράφοντας οποιαδήποτε ψευδαίσθηση είχε απομείνει εκεί έξω περί 
φιλελεύθερων πολιτικών. Στόχος τους κυρίως να νουθετήσουν νέους/νέες 
εκπαιδευτικούς και µαθητές/µαθήτριες, δημιουργώντας ένα ασφυκτικό κλίµα πουθα 
περιορίζει δραστικά την αυτενέργεια, την ελεύθερη αναζήτηση της γνώσης, καθώς και 
τις επιστημονικές και παιδαγωγικές προσεγγίσεις τους. 


Με αυτόν τον τρόπο, επιδιώκουν να µεταβάλουν τους εκπαιδευτικούς σε 
διεκπεραιωτικά όργανα ενός εθνοκεντρικού, συντηρητικού και αυστηρά ιεραρχηµένου 
εκπαιδευτικού συστήµατος. 


Στην ουσία ο Γ. Γαβριήλ καλείται να απαριθµήσει τα εθνικά μνημεία και τις εκκλησίες. 
που επισκέφτηκαν οι µαθητές/τριές του και τις παρελάσεις και τα μνηµόσυνα στα 
οποία παρευρέθηκαν. Καλείται, επίσης, να απαριθµήσει τις φορές που οι µαθητές/τριές 
του υπό την καθοδήγησή του κρέµασαν τις χάρτινες και πλαστικές σημαιούλες (της, 
Κύπρου και µιας άλλης χώρας) στην αυλή του σχολείου κατά τις εθνικές επετείους και 
όλες τις φορές που έψαλλαν τον εθνικό ύμνο (µιας άλλης χώρας και πάλι). Πρόκειται 
για µια ανήθικη απόπειρα εκµαίευσης «δήλωσης µετανοίας» µε στόχο τον εξευτελισμό. 
του Γ. Γαβριήλ και ταυτόχρονα τον εκφοβισμό των υπολοίπων µας. 


Στεκόμαστε αλληλέγγυες/οι στον Γ. Γαβριήλ. «Του έθνους τα λαγωνικά» τα έχουµε 
γραμμένα. ἕωςδαμε 


